Väga hea  oli.    Mõned üldandmed spoti kohta:  Juurdepääs autoga: võimatult keeruline (eramaad, eelkokkulepped jms)  Rigamiskoht: ülikitsas, ümberringi võsa ja roostik  Kama tassimine randa: 100 m üle kadakate, läbi kõrkjate ja kivikuhjade  Vetteminek: kõrkjane, kivine, libe  Vesi: esimene 0,5 km tihedalt ohtlikke kive, kalavõrgud    Edasi on aga kõik väga hea. Oosäär kulgeb kirde-edela suunaliselt ja võtab päris hästi maha N ja NW tuulte laine. Oosääre kõrval ida pool on  sügav kanal, juba 30-40 m kaldast on vesi üle pea, kive ei ole, vetikaid ja muud vesiheina kah ei paistnud. Speedi jaoks ideaalne.  Parimad sõidutuuled: NNW 320-335 või siis juba SWW, kui peaks olema võimalik vasaku halsiga kanalis kiirust koguda.    Tuul oli seekord natuke puhanguline, nagu maatuul ikka, aga piisava tugevuse korral väga mõnus. Mul isiklikult murdus 30 kn piir, natuke nagu isikliku kiirusrekordi moodi. Vähemalt neist sõitudest, millest GPS-i salvestatud tõend alles.  Põldmarjad olid ka päris head.